**Német Nemzetiségi Önkormányzat Mór Képviselő-testületének**

**19/2021. (V.25.) határozata**

**a 2020. évi költségvetés végrehajtásáról**

A Kormány által 27/2020. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Német Nemzetiségi Önkormányzat Mór az államháztartásról szóló 2011. évi. CXCV. törvény 26. § (1) bekezdésében és a nemzetiségek jogairól szóló 2011. évi CLXXIX. törvény 114. § (1) bekezdésében kapott felhatalmazás alapján a 2020. évi költségvetése végrehajtásáról az alábbi határozatot hozza.

1. A határozat hatálya

A határozat hatálya a Német Nemzetiségi Önkormányzat Mór képviselő-testületére terjed ki.

2. A költségvetés bevételei és kiadásai

2.1. A Német Nemzetiségi Önkormányzat Mór képviselő-testülete a 2020. december 31-i állapotnak megfelelően a 2020. évi költségvetésének módosított elirányzatát és teljesítési főösszegét

* + - * 1. 6.828 eFt Módosított bevétellel
				2. 6.845 eFt Teljesített bevétellel
				3. 6.828 eFt Módosított kiadással
				4. 4.170 eFt Teljesített kiadással
				5. 2.675 eFt Módosított költségvetési maradvánnyal

állapítja meg.

2.2. A Német Nemzetiségi Önkormányzat Mór 2.1. pontban megállapított bevételeit és kiadásait előirányzat-csoportok, azon belül kiemelt előirányzatok szerinti bontásban, továbbá a finanszírozási célú műveletek bevételeit és kiadásait, valamint mindezek 2020. évi végrehajtását az 1. melléklet szerint hagyta jóvá a képviselő-testület.

2.3. A képviselő-testület a Német Nemzetiségi Önkormányzat Mór által közfoglalkoztatási jogviszonyban foglalkoztatottak létszám előirányzatát és az önkormányzat 2020. évben engedélyezett létszámát összesen a 2. melléklet szerint állapítja meg.

2.4. A Német Nemzetiségi Önkormányzat Mór adósságot keletkeztető ügyletekből és kezességvállalásokból fennálló kötelezettségeit a 3. melléklet részletezi.

2.5. A Német Nemzetiségi Önkormányzat Mór saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 4. melléklet tartalmazza.

2.6. A képviselő-testület a Német Nemzetiségi Önkormányzat Mór általános tartalékát és céltartalékát az 5. melléklet szerint állapítja meg.

2.7. A Német Nemzetiségi Önkormányzat Mór 2020. évi felhalmozási költségvetését és annak finanszírozását kiemelt előirányzatok, azon belül kormányzati funkciók szerinti feladat bontásban, elkülönítetten az európai uniós forrásból finanszírozott támogatással megvalósuló programok, projektek kiadásait, valamint az önkormányzat ilyen projekthez történő hozzájárulását a 6. melléklet részletezi.

2.8. A Német Nemzetiségi Önkormányzat Mór 2020. évi maradványkimutatását a 7. melléklet szerint állapítja meg a képviselő-testület.

2.9. A Német Nemzetiségi Önkormányzat Mór 2020. évi mérlegét, eredménykimutatását a 8-9. melléklet részletezi.

2.10. A Német Nemzetiségi Önkormányzat Mór vagyonkimutatását a 10. melléklet szerint hagyja jóvá a képviselő-testület.

Mór, 2021. május 25.

 Erdei Ferenc

 elnök